text: фариза оңғарсынқызы оңғарсынова (25 желтоқсан 1939 жыл 23 қаңтар 2014 жыл) қазақ ақыны, халық жазушысы, журналист, қазақстан республикасы парламенті мәжілісінің және ii депутаты (1996-2004). 1939 жылы 25 желтоқсанда гурьев (қазіргі атырау) облысы, новобогат ауданына қарасты манаш ауылында туған. байұлы тайпасы адай руының тәзіке атасынан шыққан. фаризаның әкесі оңғарсын иманғалиев (1891-1940) оқыған, елге қадірлі азамат болған. қазіргі атырау облысында алғаш балық шаруашылығын ұйымдастырған кісі. ал анасы халима иманғалиева (1893-1976) арабша хат танып, қазақ ауыз әдебиетін жақсы білген. ақын қыз үйдің кенжесі, бауырларының біразы жастай қайтыс болған. әкесі жүрегі ауырып ерте көз жұмды, ал анасы 70-жылдары дүниеден өткен. бала күнінен ақындық қасиетін көрсетіп, өзіне әсер еткен жағдайларға байланысты өлең шығаратын болған. ақынның анвар, алмас есімді ұлдары мен анар, аида есімді келіндері бар, анеля, алан, анита, ахметжан, аслан, алсу атты немерелері бар. сондай-ақ, ақын ерте қайтыс болған жалғыз ағасының ұл-қыздарын тәрбиелеп өсірген. 1961 жылы гурьев мемлекеттік педагогикалық институтының тіл-әдебиет факультетін бітіріп, балықшы ауданының еркінқала, «октябрьдің 40 жылдығы» қазақ орта мектептерінде мұғалім болып жұмыс істеген. 1966–1968 жж. гурьев облыстық «коммунистік еңбек» газетінің партия тұрмысы бөлімінде әдеби қызметкер міндетін атқарған. 1968–1970 жж. республикалық «лениншіл жас» (қазіргі «жас алаш») газетінің ақтөбе, гурьев, орал облыстары бойынша меншікті тілшісі болып еңбек еткен. 1970–1978 жж. республикалық «қазақстан пионері» (қазіргі «ұлан») журналының бас редакторы, 1978–2000 жылдары «пионер» (қазіргі «ақ желкен») журналының бас редакторы болып істеді. 1996-2004 жж. қр мәжілісінің және іі депутаты болды. 2014 жылдың 23 қаңтар күні астана қаласында ұзақ сырқаттан дүниеден өтті алғашқы өлеңдері республикалық баспасөз беттерінде 1958 жылы жарық көрді. тұңғыш өлеңдер жинағы «сандуғаш» 1966 жылы жарық көрген. «алмас қылыш», «тартады бозбаланы магнитім», «сайраған жетісудың бұлбұлымын», «тыңдаңдар, тірі адамдар», «қарғыс», «қасірет пен ерлік жыры» поэмалары, «үйім менің отаным», «маңғыстау монологтары», «революция және мен» өлең топтамаларының авторы. көптеген шығармалары шет ел тілдеріне аударылған. чили ақыны пабло неруданың «жүректің төрт мезгілі» кітабын, орыс ақыны а.а.блоктың «нәпсі», «куликов даласы», «он екі жыл өткен соң», «кармен», «қарлы перде» өлең топтамаларын, сондай-ақ, араб ақыны әбдірахман әл-хамисидің жекелеген шығармаларын қазақ тіліне аударған. 1984 жылы «үйім менің отаным», «маңғыстау монологтары», «революция және мен» өлеңдері топтамалары үшін қазақ кср мемлекеттік сыйлығының лауреаты атанды. сандуғаш. өлеңдер. алматы., «жазушы», 1966; маңғыстау маржандары. өлеңдер. а., «жазушы», 1969; мазасыз шақ. өлеңдер. а., «жазушы», 1972; асау толқын. өлеңдер. а., «жазушы», 1973; көгершіндерім. өлеңдер. а., «жазушы», 1974; биіктік. очерктер. а., «жазушы», 1975; біздің кәмшат. повесть. а., «жазушы», 1976; сенің махаббатың. өлеңдер. а., «жалын», 1977; шілде. таңдамалы. а., «жазушы», 1978; нежность. стихи. а., «жалын», 1978; тревоги. стихи. м., «молодая гвардия», 1979; озарение. стихи. м., «советский писатель», 1980; полдневный жар. стихи. а., «жазушы», 1980; сұхбат. өлеңдер. а., «жазушы», 1983; жүрек күнделігі. таңдамалы. а., «жалын», 1984; дауа. өлеңдер. «жалын», 1985; алмазный клинок. стихи. м., «художественная литература», 1984; ожидание солнца. стихи. м., «молодая гвардия», 1985; таңдамалы шығармалары. екі томдық. а., «жазушы», 1987; 10 томдық таңдамалы шығармалар жинағы. 2004. *«құрмет белгісі» (1976) *«парасат ордені» (1996) *қазкср мемлекеттік сыйлығының лауреаты (1979). *халыққа білім беру ісінің үздігі (1985). *қазақстанның халық жазушысы (1991). *қазақстанның халық ақыны. *қазақстан мемлекеттік сыйлығының лауреаты. әкесі иманғалиев анасы иманғалиева балалары оңғарсынов айвар (1966 туған), оңғарсынов алмас(1976 туған). немерелері анита (1987 жылы туған), алан (1996 жылы туған), анеля(1999 жылы туған), ахметжан(1998 жылы туған), аслан(2002 жылы туған), алсу(2009 жылы туған).